Llavors, en quin curs estàs? P5. 2n d'ESO. P4. Jo estava a 6è de primària quan
vaig aprendre a programar. Vaig tenir el meu primer ordinador quan estava fent quart. El que m'entusiasma
és poder solucionar els problemes de la gent. Pots expressar-te. Pots construir coses
a partir d'una idea. La informàtica és la base de moltes de les coses que els estudiants universitaris
i els professionals faran en els propers 20 o 30 anys. M'agrada la programació perquè
m'agrada ajudar a la gent. Em dóna l'oportunitat de construir alguna cosa que fa més fàcil la vida
de la gent. Crec que és el més proper que tenim a un súper-poder. Començar és
la part més important. Sóc una principiant, i vull que aprenguis amb mi. Hola, el meu nom
és Lyndsey. Em vaig especialitzar en teatre a la universitat, però també vaig estudiar informàtica. I
ara dissenyo i escric les meves pròpies apps. Ara utilitzarem la programació per unir l'Anna i l'Elsa mentre exploren
la màgia i la bellesa del gel. Has de crear flocs de neu i formes en el gel com si hi patinessis per sobre i
construir un paradís hivernal que després podràs compartir amb els teus amics. Durant la propera hora,
aprendràs els fonaments de la programació. La programació tradicional s'escriu generalment amb
text, però nosaltres utilitzarem Blockly, que utilitza blocs visuals que es poden arrossegar per escriure
programes. Així és com fins i tot els estudiants universitaris aprenen els conceptes bàsics. Sota aquesta capa, estàs igualment
creant un programa. Els conceptes que aprendràs són els que utilitzen els programadors d'ordinadors
cada dia i són la base de la informàtica. Un programa és un conjunt d'instruccions
que diu a un ordinador què ha de fer. Anem a construir un programa que ajudarà a l'Elsa
a crear una simple línia. Aquesta línia la utilitzarem més tard per crear formes més complexes. La teva pantalla
es divideix en tres parts principals. A l'esquerra, hi ha la superfície del gel, on s'executarà el teu programa.
Les instruccions per a cada nivell estan escrites just sota de la superfície. Aquesta zona del mig
és la caixa d'eines, i cadascun d'aquests blocs és una acció que l'Elsa i l'Anna poden fer. L'espai blanc
de la dreta es diu espai de treball, i aquí és on construirem el nostre programa.
Per moure per la superfície del gel, farem servir el bloc "Avança". Aquí, el bloc "Avança"
diu "Avança 100 píxels." Què passa quan premem "Executar"?
L'Elsa es mou cap endavant una cert espai a la pantalla, en concret 100 píxels! Els píxels són bàsicament
uns quadrats molt petits a la pantalla de l'ordinador. L'altre bloc que tenim en aquest puzzle diu
"Gira a la dreta 90 graus." I quan fem servir aquest bloc "Gira a la dreta", el que fa l'Elsa és girar
una cert angle. Pots jugar amb diferents valors per fer girar l'Elsa. L'angle
es mesura a partir de la ruta per davant de l'Elsa. Per tant, aquest és un gir de 90 graus. I aquest n'és un de 120 graus.
Recorda, pots canviar el nombre de píxels i graus fent clic als
desplegables que tenen al costat.